stanford-oval/wikipedia huggingface dataset:
Amerikkalaiset tuohiveneet

Amerikkalaiset tuohiveneet oli Anders Chydeniuksen maisterinväitöskirjan aihe. Chydenius väitteli Turun akatemiassa vuonna 1753. Väitöksen preseksenä eli esimiehenä toimi akatemian talousopin professori Pehr Kalm.
Kalmille Amerikkalaiset tuohiveneet oli ensimmäinen hänen johdollaan tehty väitös. Se oli samalla ensimmäisiä julkaisuja, jotka liittyivät hänen Pohjois-Amerikkaan vuosina 1747–1751 tekemäänsä tutkimusmatkaan. Kalmin matkakertomuksen Resa Til Norra America ensimmäinen osa ilmestyi muutamaa kuukautta myöhemmin.
Pehr Kalm rakensi (tai rakennutti) tuohiveneitä Turun akatemiassa jo vuonna 1752, jolloin kuningas Aadolf Fredrik sai Turussa vieraillessaan kunnian kokeilla sellaista. Vielä 1758 Kalmin yliopistopuutarhan tiloissa säilytettiin kahta neljän hengen tuohivenettä.
Tuohikanootti
Pohjois-Amerikan intiaanit käyttivät tuohesta valmistettuja kanootteja jo tuhansia vuosia sitten. Tuohikanoottien varhaisvaiheita tunnetaan kuitenkin huonosti, koska esihistoriallisia kanootteja ei ole säilynyt. Lisäksi ensimmäiset eurooppalaiset kirjasivat vain ylimalkaisia havaintoja; ensimmäiset kanoottien rakennetta erittelevät kuvat ja kuvaukset ovat 1720-luvun puolivälistä. Kalmin ja Chydeniuksen esitykset ovat siis melko varhaisia, joskaan ne eivät tuo juurikaan uutta valaistusta kanoottien historiaan.
Tuohikanoottien kehittymisen perusedellytys oli sopivan puulaadun esiintyminen. Pohjois-Amerikan pohjoisilla alueilla kasvaa koivulaji Betula papyrifera, josta on mahdollista saada suuria, ehjiä tuohilevyjä, joiden syyt kulkevat vaakasuoraan, mikä tekee levyjen yhteenompelemisen helpommaksi. Lisäksi tuohi on hartsimaista ja sen ansiosta tuoreena elastista, mikä tekee sen muokkaamisen helpoksi. Suomen yleisimmillä koivulajeilla ei näitä ominaisuuksia ole, mikä varmaankin vaikeutti Kalmin ja Chydeniuksen askartelua kanoottien parissa.
Chydeniuksen vakava suhtautuminen tuohiveneeseen on ymmärrettävää, kun se nähdään osana laajempaa vesiliikenteen kehittämiseen tähtäävää ohjelmaa, jota hän kehitti veljensä Samuelin kanssa. Chydeniukset näkivät kunnollisten liikenneväylien aikaansaamisen olevan perusedellytys kaupankäynnin ja elinkeinojen kehitykselle Suomessa. Sisämaa oli lähes kokonaan kehittymätöntä syrjäseutua, josta Pohjanmaa muodosti poikkeuksen juuri liikenteellisen erikoislaatunsa takia. Helppokulkuiset joet ulottivat tervakaupan vaikutusalueen alueille, joilla ei muuten olisi ollut kehittymisen edellytyksiä.
Aiheesta muualla

Birch bark canoe (Arkistoitu – Internet Archive) (englanniksi)
All You Need Is Now

| All You Need Is Now Duran Duran |
| --- | --- | --- |

Studioalbumin tiedot
 Äänitetty : helmi–elokuu 2010
 Julkaistu: 21. joulukuuta 2010
 Tuottaja(t): Mark Ronson & Duran Duran
 Tyylilaji: pop rock, pop
 Kesto: 56.44
 Levy-yhtiö: Tape Modern
Listasijoitukset
  Official Charts Company: 11.  Billboard 200: 29.
Duran Duranin muut julkaisut
| Red Carpet Massacre 2008 | All You Need Is Now 2010 | A Diamond in the Mind 2012 |
All You Need Is Now on Duran Duranin vuonna 2010 julkaistu studioalbumi. Se nousi Ison-Britannian listalla sijalle 11 ja Yhdysvalloissa Billboardin sijalle 29.
Albumi oli seuraaja kuuluisien vierailijoiden kanssa tehdylle ja yllättäen flopanneelle albumille Red Carpet Massacre. Tuottaja Mark Ronson, joka oli aiemmin toiminnut muun muassa Amy Winehousen tuottajana, toi varsinkin Isossa-Britanniassa julkisuusarvoa urallaan jälleen alamäkeen joutuneen yhtyeen uuteen julkaisuun. Albumia markkinoitiin seuraajana yhtyeen kahdelle ensimmäiselle albumille ”jota ei koskaan tullut”.
Kriitikot ja fanit ottivat albumin hyvin vastaan paluuna juurille lisättynä moderneilla vaikutteilla.
Singlet

Albumilta julkaistiin kaksi singleä: ”All You Need Is Now” ja ”Girl Panic”. Kappaleista on tehty myös musiikkivideot.
Albumijulkaisu

Albumi julkaistiin 21. joulukuuta 2010 digitaalisessa muodossa. CD-julkaisu viidellä lisäraidalla julkaistiin 21. maaliskuuta 2011.
Kappaleet

All You Need Is Now – 4.34
Blame The Machines – 4.11
Being Followed – 3.47
Leave a Light On – 4.36
Safe (in the Heat of the Moment) – 3.59
Girl Panic! – 4.31
A Diamond in the Mind – 1.15
The Man Who Stole a Leopard – 6.13
Other People’s Lives – 3.43
Mediterranea – 5.38
Too Bad You’re So Beautiful – 4.54
Runway Runaway – 3.04
Return To Now – 1.33
Before the Rain – 4.12
Kokoonpano

Simon Le Bon – laulu
John Taylor – basso
Nick Rhodes – koskettimet
Roger Taylor – rummut
+
Dom Brown – kitara
Kokoonpano > Vierailevat muusikot

Ana Matronic – laulu kappaleessa ”Safe (in the Heat of the Moment)”
Kelis – laulu kappaleessa ”The Man Who Stole a Leopard”
Mark Ronson – kitara kappaleen ”Leave a Light On” kertosäkeessä
Jamie Walton –sello
Anna Ross – taustalaulu
Tawiah – taustalaulu
Nina Hossain – uutistenlukija
Arvostelut

Allmusic:
The A.V. Club: B
Desibeli.net:
The Guardian:
Rolling Stone:
Soundi:
Amerikkalaisen jalkapallon naisten maailmanmestaruuskilpailut

| Amerikkalaisen jalkapallon naisten maailmanmestaruuskilpailut |
| --- | --- |
Laji:  amerikkalainen jalkapallo
Maa(t):  kansainvälinen
Perustettu:  2010
Hallitseva mestari:   Yhdysvallat
Eniten mestaruuksia:   Yhdysvallat (4)
Amerikkalaisen jalkapallon naisten maailmanmestaruuskilpailut on kansainvälisen amerikkalaisen jalkapallon liiton järjestämä kilpailu, jonka voittajasta tulee amerikkalaisen jalkapallon naisten maailmanmestari. Kisoja on järjestetty vuodesta 2010 lähtien.
Kilpailut pidetään kolmen–neljän vuoden välein. Yhdysvallat on voittanut kaikki järjestetyt maailmanmestaruuskilpailut.
MM-kilpailut ja mitalistit

| Vuosi | Isäntämaa | Mestari | Hopeaa | Pronssia |
| --- | --- | --- | --- | --- |
| 2010 |  Ruotsi |  Yhdysvallat |  Kanada |  Suomi |
| 2013 |  Suomi |  Yhdysvallat |  Kanada |  Suomi |
| 2017 |  Kanada |  Yhdysvallat |  Kanada |  Meksiko |
| 2022 |  Suomi |  Yhdysvallat |  Iso-Britannia |  Suomi |
Andromakhos vanhempi

Andromakhos vanhempi oli keisari Neron lääkäri vuosina 54–68 jaa. sekä ensimmäinen, jota kutsuttiin ”arkkiatriksi”.
Anthony Ryan

| Anthony Ryan |
| --- | --- |
 Ryan vuonna 2016.
Henkilötiedot
Syntynyt: 1970 (ikä 53–54)
Kirjailija
Äidinkieli: englanti
Tuotannon kieli: englanti
Aiheesta muualla
Kotisivut
Löydä lisää kirjailijoitaKirjallisuuden teemasivulta
Anthony Ryan (s. 1970) on skotlantilainen fantasiakirjailija. Ryanilla on ollut pitkä ura brittiläisessä hallinnossa ennen täysipäiväiseksi kirjailijaksi ryhtymistä.
Aiheesta muualla

Anthony Ryan Internet Speculative Fiction Database -sivustolla (englanniksi)
Big Bang!

| Big Bang! |
| --- | --- |

Tyyli:  viihde, imitaatio
Kestoaika:  62 minuuttia
Pääosissa:  Jarkko Tamminen
Verkko:  Nelonen
Esitetty:  24. huhtikuuta 2015 –  12. kesäkuuta 2015
Jaksoja:  8
Tuotanto
Tuottaja(t):  Jarkko Tamminen, Anne Wahlström
Vastaava(t) tuottaja(t):  Tatu Ferchen (Shine Finland), Tea Panula (Nelonen), Alexandra Rosti (Nelonen)
Ohjaaja(t):  Teija Paajamaa
Käsikirjoittaja(t):  Jarkko Tamminen, Santtu Luoto, Jari Kaarre, Jyrki Lehtola, Melli Maikkula, Niina Lahtinen
Leikkaaja(t):  Ilmo Pietarinen, Antti Kuivalainen
Tuotantoyhtiö(t):  Shine Finland
Aiheesta muualla
Virallinen sivusto
IMDb 
Elonet
Big Bang! on huhti–kesäkuussa 2015 Nelosella esitetty kahdeksanosainen imitaattori Jarkko Tammisen viihdeohjelma, jossa nähtiin Tammisen laulu- ja puheimitaatioita sekä vaihtuvia vieraita. Tammisen lisäksi ohjelmassa nähtiin vaihtuvissa rooleissa Pirjo Heikkilä, Niina Lahtinen, Janne Kataja, Santtu Karvonen, Teemu Aromaa, Jarkko Miettinen sekä Laura Voutilainen. Viikoittain myös laulaja-lauluntekijä Anssi Kela versioi akustisesti yhden suomalaisen hitin.
Jaksot

| Jakso | Esityspäivä | Katsojaluvut | Vieraat |
| --- | --- | --- | --- |
| 1 | 24. huhtikuuta 2015 | 413 000  | Paula Koivuniemi Kasmir Sara Sieppi Mikko Nousiainen |
| 2 | 1. toukokuuta 2015 | 343 000  | Jukka Poika Jorma Uotinen Jone Nikula Helena Lindgren |
| 3 | 8. toukokuuta 2015 | 273 000  | Arttu Wiskari Janna Hurmerinta Sinuhe Wallinheimo Saara Aalto |
| 4 | 15. toukokuuta 2015 | 244 000  | Antti Tuisku Aira Samulin Antti Kaikkonen Kaisa Liski Roope Salminen |
| 5 | 22. toukokuuta 2015 | 261 000  | Lauri Tähkä Sanni Jani Sievinen Tuomas Kauhanen & Väinöväinö |
| 6 | 29. toukokuuta 2015 | 328 000  | Stig Laura Voutilainen Jari Mentula |
| 7 | 5. kesäkuuta 2015 | 274 000  | Jarkko Ahola Krista Siegfrids Juhani Tamminen Kimmo Blom |
| 8 | 12. kesäkuuta 2015 | 291 000  | Robin Anna Abreu Benjamin Tommi Evilä Darude & Evelina |
Andromakhos

Andromakhos (m.kreik. Ἀνδρόμαχος, lat. Andromachus) voi viitata seuraaviin henkilöihin:
Andromakhos, Tauromenionin hallitsija 300-luvulla eaa.
Andromakhos, seleukidiprinssi 200-luvulla eaa.
Andromakhos vanhempi, keisari Neron lääkäri 54–68 jaa. sekä ensimmäinen, jota kutsuttiin ”arkkiatriksi”
Andromakhos nuorempi, lääkäri ja edellisen poika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Andromakhos”, voi hakea sivunnimihaulla, laajalla sivunnimihaulla tai tekstihaulla.
Anthony Ritchie

Anthony Ritchie vuonna 2017.
Anthony Ritchie (s. 6. joulukuuta 1960) uusiseelantilainen säveltäjä. Hän on toiminut vapaana taiteilijana, ottanut vastaan useita residenssejä ja opettanut sävellystä Otagon yliopistossa. Hän on säveltäjä John Ritchien poika.
Ritchie opiskeli Canterburyn yliopistossa ja Attila Bozayn johdolla Franz Liszt -musiikkiakatemiassa. Vuonna 1987 hän sai filosofian tohtorin arvon väitöskirjalla Béla Bartókin musiikista. Ritchie sävelsi neljästä sinfoniastaan ensimmäisen ollessaan Dunedinin sinfoniaorkesterin nimikkosäveltäjä vuosina 1993–1994. Hänen tuotantoonsa kuuluu myös Alexa Stillille sävelletty laajalti esitetty huilukonsertto, Matthew Marshallin vuonna 1998 kantaesittämä kitarakonsertto, muuta orkesterimusiikkia, kamarimusiikkia (kuten jousikvartettoja, pianosävellyksiä, kuoroteoksia, oopperoita ja elokuvamusiikkia. Esittäjien joukossa ovat olleet Uuden-Seelannin sinfoniaorkesteri, Christchurchin sinfoniaorkesteri, BBC:n sinfoniaorkesteri, Ruotsin kamariorkesteri ja Takács-kvartetti.
Ritchie on myös johtanut Dunedinin nuoriso-orkesteria ja tehnyt töitä sovittajana. Rugbyn vuoden 2011 maailmanmestaruuskilpailuja varten hän teki sovitukset kahdestakymmenestä kansallislaulusta. Hän on itsekin urheillut ja edustanut maailmanmestaruustasolla Uutta-Seelantia kroketissa.
Aiheesta muualla

Viralliset sivut (englanniksi)
Berlingske

| Berlingske |
| --- | --- |


Lehtityyppi:  päivälehti
Kustantaja:  Berlingske Tidende A/S
Julkaisija:  Berlingske Media
ISSN:  ISSN 0106-4223
Perustettu:  1749
Päätoimittaja:  Tom Jensen
Sitoutuneisuus:  Konservatiivinen
Kotikunta:  Kööpenhamina
Kotimaa:   Tanska
Kieli:  tanska
Aiheesta muualla
berlingske.dk
Berlingske on tanskalainen päivittäin ilmestyvä sanomalehti. Sitä kustantaa Berlingske Media.
Se on perustettu vuonna 1749. Vuodesta 1916 yhtiö on julkaissut myös tabloidkokoista B.T.-iltapäivälehteä  Lehden nimi oli vuoteen 2011 asti Berlingske Tidende. Sen levikki vuonna 2011 on noin 152 000 ja poliittinen kanta keskustaoikeistolainen.
Päätoimittajat

1821–1828: P. J. Knudsen
1834–1838: Albrecht Schønberg
1838–1858: M. L. Nathanson
1859–?: Hans Peter Holst
1861-1864: Heinrich Buchheister
1865–1866: M. L. Nathanson
1873–1896: Emil Manicus
1896–1899: Carl Rothe
1899–1902: Moritz Nathansen
1902–1913: Christian Blangstrup
1913–1934: Christian Gulmann (Myös Svenn Poulsen)
1934–1967: Svend Aage Lund (Myös Axel Moos, 1951-1967)
1967–1970: Niels Nørlund (Päätoimituksen jäsen 1962-85)
1970–1976: Laust Jensen
?–1996: Hans Dam
1996–1998: Anne E. Jensen
1998–2001: Peter Wivel
2001–2002: Karsten Madsen
2002–2007: Niels Lunde
2007–2015: Lisbeth Knudsen
2015–edelleen: Tom Jensen
Araukaria-aratti

| Araukaria-aratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Suomuaratit Pyrrhura
Laji::  frontalis
Kaksiosainen nimi
 Pyrrhura frontalis  (Vieillot), 1818 
Katso myös
   Araukaria-aratti Wikispeciesissä   Araukaria-aratti Commonsissa 
Infobox OKNimi-testi OKIUCN-testi OK: 
Araukaria-aratti (Pyrrhura frontalis) eli aiemmalta nimeltään riograndenaratti on eteläamerikkalainen papukaija. Sen elinympäristö ulottuu Itä-Brasilian Bahiasta Kaakkois-Paraguayhin ja Pohjois-Argentiinaan. Siitä tunnetaan kaksi alalajia. Sen holotyypin kuvaili Louis Jean Pierre Vieillot Espírito Santosta 1985.
Alfonso (Espanjan kruununprinssi)

Prinssi Alfonso noin vuonna 1927.
Alfonso kahdeksanvuotiaana isänsä Alfonso XIII:n kanssa.
Alfonso, Asturian ruhtinas (vuodesta 1933 kreivi Covadonga; 10. toukokuuta 1907 Madrid, Espanja – 6. syyskuuta 1938 Miami, Yhdysvallat) oli Espanjan kruununprinssi ja kuningas Alfonso XIII:n vanhin poika.
Elämä

Alfonson vanhemmat olivat Bourbon-sukuinen kuningas Alfonso XIII ja kuningatar Viktoria Eugenie, syntyjään Battenbergin prinsessa. Alfonso sai heidän vanhimpana lapsenaan kruununperijälle kuuluvan Asturian ruhtinaan arvon. Hän sairasti verenvuototautia eli hemofiliaa, joka oli periytynyt hänen äitinsä isoäidiltä, Ison-Britannian kuningatar Viktorialta. Alfonso sai Espanjan armeijassa aliluutnantin arvon. Koko kuningasperhe pakeni Ranskaan vuonna 1931, kun monarkia kumottiin ja Espanjan toinen tasavalta perustettiin.
Alfonso joutui luopumaan perimysoikeudestaan Espanjan teoreettiseen kruunuun mennessään vuonna 1933 naimisiin ei-kuninkaallista syntyperää olleen kuubalaisen kauppiaan tyttären Edelmira Sampedro-Ocejon kanssa. Vanhemmat vastustivat poikansa avioliittoa, mutta Alfonso XIII antoi hänelle häiden jälkeen Covadongan kreivin arvon. Alfonso asui myöhemmin muun muassa Lausannessa Sveitsissä ja Havannassa Kuubassa. Vuonna 1936 hän rakastui New Yorkissa tapaamaansa kuubalaissyntyiseen mannekiiniin ja muotipiirtäjään Marta Rocafort-Altuzarraan. Saatuaan avioeron ensimmäisestä vaimostaan vuonna 1937 Alfonso nai Rocafort-Altuzarran, mutta he erosivat jo seuraavana vuonna. Molemmat avioliitot olivat lapsettomia.
Alfonso loukkaantui Miamissa Floridassa 6. syyskuuta 1938 ollessaan palaamassa yökerhosta paikallisen baaritytön Mildred Gaydonin kuljettamassa autossa, joka törmäsi puhelinpylvääseen. Hemofiliansa vuoksi Alfonso kuoli myöhemmin samana päivänä verenvuotoon vain 31-vuotiaana.
Koska Alfonson nuorempi veli Jaime oli syntyjään kuuromykkä, tuli uudeksi kruununperijäksi – mikäli monarkia palautettaisiin – kolmas veli Juan. Tämän poika Juan Carlos tuli lopulta kuninkaaksi, kun monarkia palautettiin vuonna 1975.
Aiheesta muualla

Kuvia tai muita tiedostoja aiheesta Alfonso (Espanjan kruununprinssi) Wikimedia Commonsissa
Ricardo Mateos Sáinz de Medrano: Alfonso de Borbón y Battenberg (espanjaksi) Real Academia de la Historia
Berliner Verkehrsbetriebe

BVG:n logo
Baureihe IK, uusin Kleinprofil-junatyyppi.
Baureihe HK, toiseksi uusin Kleinprofil-junatyyppi.
Baureihe H, uusin Großprofil-junatyyppi.
Berliner Verkehrsbetriebe (BVG) on Berliinin osavaltion omistama liikelaitos, joka hoitaa Berliinin metro-, raitio- ja bussiliikenteen. Vuodesta 1984 vuoteen 1994 BVG hoiti myös Berliinin S-Bahnin liikenteen Länsi-Berliinissä. Vuosina 1989–1991 BVG liikennöi M-Bahnia. BVG kuljetti vuonna 2005 906,9 miljoonaa matkustajaa, ja työntekijöitä oli 11 526. BVG kuuluu Verkehrsverbund Berlin-Brandenburg (VBB) -joukkoliikennejärjestelmään (vertaa YTV).
BVG hoitaa 170 metroasemaa, 373 raitiovaunupysäkkiä ja 2 611 linja-autopysäkkiä. Linjakilometrejä on metrolla 144,9 km, raitiovaunuilla 285,5 km ja busseilla 1 662 km. Kalustoa yhtiöllä on käytössään runsaasti: 1 688 metroyksikköä, 600 raitiovaunua ja 1 328 bussia.
Aiheesta muualla

Wikimedia Commonsissa on kuvia tai muita tiedostoja aiheesta .
BVG:n viralliset sivut
Aravallin piirikunta

Aravallin piirikunta (gudžaratiksi અરવલ્લી જીલ્લો, Aravallī jillo) on yksi Intian Gujaratin osavaltion 33 piirikunnasta. Piirikunta rajautuu lännestä Sabarkanthan ja Gandhinagarin piirikuntiin, etelästä Khedan piirikuntaan, idästä Mahisagarin piirikuntaan ja pohjoisesta Rajasthanin osavaltioon.
Aravallista tuli oma piirikuntansa elokuussa 2013. Ennen sitä alue oli osa Sabarkanthan piirikuntaa.
Berlinische Galerie

Museon sisäänkäynti iltavalaistuksessa.
Berlinische Galerie on Berliinissä toimiva modernin taiteen museo. Se sijaitsee Kreuzbergin kaupunginosassa Berliinin juutalaismuseon takana.
Gallerian perusti taidehistorioitsija Eberhard Rotersin ympärillä toiminut taiteenystävien piiri vuonna 1975. Vuonna 2004 Berlinische Galerie muutti nykyisiin tiloihinsa, juutalaisen museon taakse kunnostettuun entiseen lasivarastoon. Arkkitehti Jörg Fricke suunnitteli 1965 rakennetun teollisuusrakennuksen muuttamisen taidemuseoksi. Berlinische Galerie esittelee modernia taidetta, arkkitehtuuria ja valokuvausta. Painospisteenä on Berliinissä syntynyt taide. Museon pysyvään näyttelyyn kuuluu yli 700 teosta 1870-luvulta nykyaikaan, ja useat modernin taiteen suuntaukset ovat edustettuina.
Aiheesta muualla

Kuvia tai muita tiedostoja aiheesta Berlinische Galerie Wikimedia Commonsissa
Museon kotisivu (saksaksi)
Antanas Rekašius

Antanas Rekašius (1928–2003) oli liettualainen säveltäjä. Hän opiskeli Liettuan musiikkiakatemiassa sävellystä Julius Juzeliunasin johdolla. Vuosina 1959–1969 Rekašius opetti musiikkia Kaunasissa. Hän teki itsemurhan vuonna 2003.
Rekašius sävelsi muun muassa kaksitoista balettia ja yhdeksän sinfoniaa.
Aiheesta muualla

Rekašius liettualaisen musiikin tiedotuskeskuksessa (Arkistoitu – Internet Archive) (englanniksi)
Uutinen Rekašiuksen kuolemasta (englanniksi)
Haastattelu by Bruce Duffie, Maaliskuu 31, 1986 (englanniksi)
Andrea Bocelli

| Andrea Bocelli |
| --- | --- |

Henkilötiedot
Syntynyt: 22. syyskuuta 1958 (ikä 66) Lajatico, Toscana, Italia
Ammatti:  laulaja, tuottaja, sanoittaja, entinen lakimies
Muusikko
Aktiivisena:  1992–
Tyylilajit:  ooppera, pop, easy listening
Levy-yhtiöt:  Sugar Music, Decca Records
 Nimikirjoitus
Aiheesta muualla
www.andreabocelli.com
  [ Muokkaa Wikidatassa ] [ ohje ]  
Andrea Bocelli (s. 22. syyskuuta 1958 Lajatico, Toscana, Italia) on italialainen oopperatenori. Hänen ohjelmistoonsa kuuluu oopperamusiikin lisäksi paljon kevyempää musiikkia (crossover). Glaukoomaa syntymästään asti sairastanut Bocelli sokeutui 12-vuotiaana jalkapallon iskeydyttyä hänen päähänsä.
Ura

Bocelli on yksi menestyneimmistä, myydyimmistä ja pidetyimmistä tenoreista kautta aikojen. Hänen uransa sai alkunsa vuonna 1992 italialaisen rocktähden Zuccheron kanssa lauletusta duetosta ”Miserere”, jonka myötä Bocelli nousi hetkessä koko maailman tietoisuuteen.
Vuonna 1994 Andrea Bocelli voitti San Remon musiikkifestivaalien laulukilpailun uusien esiintyjien sarjan kappaleella ”Il Mare Calmo Della Sera”. Samana vuonna julkaistiin hänen ensilevynsä, jota myytiin Italiassa platinalevyyn oikeuttava määrä. Samana vuonna hän myös debytoi Macduffin roolissa Giuseppe Verdin oopperassa Macbeth.
Vuonna 1996 Bocelli teki varsinaisen läpimurtonsa duetolla ”Con te partirò” (”Time to say goodbye”) englantilaissopraano Sarah Brightmanin kanssa. Tämä yksi maailman tunnetuimmista rakkauslauluista nosti Bocellin lopullisesti huipulle. Kyseisellä kappaleella Bocelli pysyi Saksan Top Ten -listalla miltei kuusi kuukautta.
Bocelli on levyttänyt duettoja myös Celine Dionin ja Eros Ramazzottin kanssa.
Yksityiselämä

Ennen laulu-uransa alkamista Bocelli ehti opiskella lakitieteiden tohtoriksi Pisan yliopistossa, mutta laulaminen sai koko ajan suuremman osan hänen elämästään.  Kustantaakseen lauluopintonsa sokea Bocelli toimi baari- ja ravintolapianistina ja tapasi soittokeikalla vuonna 1987 tulevan vaimonsa Enrica Cenzattin. He avioituivat vuonna 1992 ja saivat kaksi poikaa, Amosin ja Matteon. Pari muutti erilleen maaliskuussa 2002, mutta koska Bocelli on katolinen, he eivät hakeneet avioeroa. Samana vuonna Bocelli tapasi itseään 24 vuotta nuoremman Veronican ja muutti yhteen tämän kanssa, ja vuonna 2012 heille syntyi tyttövauva.
Levytykset

Romanza (1996)
Aria - The Opera Album (1997)
Hymn for the World (1997)
Il Mare Calmo Della Sera (1998)
Viaggio Italiano (1998)
Bocelli (1998)
Hymn for the World 2 (1998)
Sogno (1999)
Sacred Arias (1999)
Verdi (2000)
La bohème (2000)
Cieli di Toscana (2001)
Sentimento (2002)
Tosca (2003)
Il trovatore (2004)
Andrea (2004)
Werther (2005)
Amore (2006)
Vivere (2007)
Incanto (2008)
My Christmas (2009)
Passione (2013)
Cinema (2015)
Sì (2018)
Believe (2020)
DVD

A Night in Tuscany (1998)
Sacred Arias: The Home Video (2000)
Tuscan Skies (Cieli di Toscana) (2001)
Credo: John Paul II (2006)
Under the Desert Sky (2006)
Vivere Live in Tuscany (2008)
Incanto The Documentary (2008)
My Christmas Special (2009)
Aiheesta muualla

Kuvia tai muita tiedostoja aiheesta Andrea Bocelli Wikimedia Commonsissa
Virallinen sivusto (englanniksi)
Andrée Lachapelle

Lachapelle vuonna 2013
Andrée Lachapelle OC, CQ (13. marraskuuta 1931 – 21. marraskuuta 2019) oli kanadalainen ranskankielinen näyttelijä. Hän esiintyi muun muassa elokuvissa Don't Let the Angels Fall (1969) ja Léolo (1992). Hänestä tehtiin vuonna 1985 Kanadan ritarikunnan upseeri ja vuonna 1997 Québecin kansallisen ritarikunnan ritari.
Aiheesta muualla

Andrée Lachapelle Internet Movie Databasessa. (englanniksi)
The Canadian Encyclopedia: Andrée Lachapelle[vanhentunut linkki] (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Andrée Lachapelle
Käännös suomeksi
Blair Underwood

| Blair Underwood |
| --- | --- |
 Blair Underwood vuonna 2015.
Henkilötiedot
Koko nimi:  Blair Erwin Underwood
Syntynyt: 25. elokuuta 1964 (ikä 60) Tacoma, Washington, Yhdysvallat
Ammatti:  näyttelijä ohjaaja tuottaja
Puoliso:  Desiree DaCosta (1994–)
Näyttelijä
Aktiivisena:  1985–
Aiheesta muualla
www.blairunderwood.com
IMDb 
Elonet
Blair Erwin Underwood (s. 25. elokuuta 1964 Tacoma, Washington) on yhdysvaltalainen näyttelijä, ohjaaja ja tuottaja. Hän on näytellyt elokuvissa, televisiossa ja teatterissa.
Yksityiselämä

Underwood meni naimisiin Desiree DaCostan kanssa 17. syyskuuta 1994. Heillä on kolme lasta: Paris, Brielle ja Blake.